section_heading: Juventus
paragraph_text: Estigarribia je 28. kolovoza 2011. prešao u talijanski Juventus na jednogodišnju posudbu s pravom otkupa ugovora na kraju sezone. Debitirao je u utakmici protiv Chieva, a po prvi puta je počeo od prve minute mjesec dana kasnije protiv Genove. Svoj prvi pogodak za Juventus zabio je Napoliju u gostima kada je smanjio rezultat na 3:2 te pomogao Juventusu da se domogne boda. Utakmica je na kraju završila 3:3, a Estigarribia je pokazao odličnu igru.